cyanic-selkie/wikianc huggingface dataset:
Anu
An ou Anu é o rei dos deuses sumerios, señor do ceo, que preside a asemblea dos deuses onde organiza o destino de todo o universo. A pesar de ser a divindade suprema na mitoloxía escrita é presentado como un personaxe secundario covarde nalgunhas historias e como tirano noutras. A súa posición remataría sendo socavada polo culto a Enlil, Assur e ao final Marduk, debido á perda de poder da súa cidade-santuario, Uruk.
Mitoloxía
Segundo os mitos sumerios da creación foi enxendrado polo abismo primordial e colocado enriba da terra (ki), aínda que noutras fontes seus pais son uns deuses primordiais que nunca recibiron culto. Debido á polarización desta relixión politeísta An/Anu tivo unha esposa, a deusa Uras ou Urta, que representaba a terra pero que na mitoloxía non teñen fillos; con que si os tivo foi coa deusa Ninhursarga ("señora da montaña") coa que tería fillos divinos e mesmo demos e espíritos menores.
An/Anu foi pai doutros deuses do panteón sumerios, Enlil, Adad (deus atmosférico) e Inanna, así como de certos demos, como Dimme ou Lamashtu, Asag, Sebettu etc.
13 Andromedae
13 Andromedae ou (V388 Andromedae) é unha estrela na constelación de Andrómeda. A súa magnitude aparente e de 5,75.
Hiro Yamamoto
Hiro Yamamoto é un baixista que foi membro fundador da banda de grunge Soundgarden xunto con Kim Thayil e Chris Cornell. En 1989 deixou a banda para rematar os seus estudos e en 1991 uniuse á banda de pop Truly.
Sever, Viana do Bolo
San Lourenzo de Sever é unha parroquia do concello de Viana do Bolo na comarca de Viana, na provincia de Ourense. No ano 2007 tiña 62 habitantes, deles 31 eran homes e 31 eran mulleres.
Premio García Barros
miniatura|Premio García Barros O Premio García Barros é un premio literario galego concedido desde 1989 a unha novela longa, está patrocinado polo concello da Estrada. O premio instituíuse co obxectivo de homenaxear a memoria e espallar a obra de Manuel García Barros (Ken Keirades).
Trasporto, Aguiño, Ribeira
Trasporto é un lugar da parroquia de Aguiño no concello coruñés de Ribeira, na comarca da Barbanza. Segundo o padrón municipal (INE 2012) conta cun habitante (ningún home e 1 muller).
Mary Glynne
Mary Glynne, nada o 25 de xaneiro de 1895 e finada o 19 de setembro de 1954, foi unha actriz de cinema galesa.
Konstantinos Tsatsos
Konstantinos Tsatsos (en grego, Κωνσταντίνος Τσάτσος), nado en Atenas o 1 de xullo de 1899 e finado en Atenas o 8 de outubro de 1987, foi un diplomático, intelectual, profesor de dereito e político grego. Foi presidente de Grecia entre 1975 e 1980.
Traxectoria
Despois de se graduar na Facultade de Dereito da Universidade de Atenas, en 1918 ingresou ao corpo diplomático. Logo de completar os seus estudos doutorais (1924-1928) en Heidelberg, Alemaña regresou a Grecia onde exerceu como profesor de dereito (1933). En 1941 foi arrestado e deportado por se opoñer á ditadura de Ioannis Metaxas.
Durante a ocupación alemá de Grecia polas tropas alemás, participou na resistencia e logo trasladouse a Medio Oriente onde estaba asentado o goberno grego exiliado.
Logo da segunda guerra mundial, en 1945 retornou a Grecia e participou en política sendo ministro por primeira vez. En 1946, decidiu participar máis activamente da vida política do seu país, renunciou ao seu cargo na Universidade de Atenas e converteuse nun membro activo do Partido Liberal. Logo da formación da Unión Radical Nacional por Constantinos Karamanlís, en 1955 pasouse a este partido e converteuse nun dos colegas máis próximos de Karamanlis, aínda que aínda que, ideoloxicamente, el era un liberal de centro e non un conservador.
Foi integrante do parlamento e tivo varios cargos ministeriais ata a ditadura ocorrida entre 1967 e 1974. Baixo o primeiro exercicio do cargo de Primeiro Ministro de Karamanlis (1955-1963) serviu por varios anos como Ministro de Administración Pública.
Logo da restauración democrática en 1974 foi electo novamente como membro do parlamento e desempeñou o cargo de Ministro de Cultura.
En 1975, foi electo Presidente da República polo parlamento, retirándose logo de cumprir o termo de cinco anos.
Sergi Gómez Solà
Sergi Gómez Solà, nado o 28 de marzo de 1992 en Arenys de Mar, é un futbolista catalán que xoga na demarcación de defensa para o Sevilla FC da Liga Santander.
Traxectoria
Procedente do FPE Mataró ingresou nas categorías inferiores do FC Barcelona no ano 2006. Despois de pasar por tódalas categorías do fútbol base debutou co FC Barcelona B aínda en idade xuvenil para suplir a Andreu Fontàs, sendo unha peza importante no ascenso a Segunda División en 2010.
O verán seguinte foi convocado para facer a pretempada co primeiro equipo, adestrador por Pep Guardiola, debutando nun amigábel ante o Vålerenga IF. Ese mesmo verán xogou o seu primeiro partido oficial co Barcelona, na ida da Supercopa de España ante o Sevilla FC.
Aínda en idade xuvenil afianzase no filial xogando encontros amigábeis co primeiro equipo. En xuño de 2014 fichou polo Celta de Vigo despois da gran tempada do FC Barcelona B, na que quedou terceiro na categoría de prata.
Erwin Rommel
miniatura|Erwin Rommel, o raposo do deserto.
Traxectoria
Veterano da primeira guerra mundial, foi o máis destacado militar da segunda guerra mundial por parte do bando do Eixo, innovando na guerra terrestre co perfeccionamento da táctica Blitzkrieg (guerra lóstrego), reflectido na súa obra O tanque en ataque. Esta táctica consistía en darlle ó tanque unha importancia principal no ataque, e non reducilo a un elemento auxiliar.
Tralas campañas de conquista da Francia, Rommel pasa ó escenario norteafricano, onde gaña o alcume de o raposo do deserto. Porén, é derrotado por Patton e por Montgomery na (batalla de El-Alamein).
Morrerá en 1944 catro meses despois do intento de golpe de Estado contra Hitler, no que estivo implicado, obrigado a suicidarse.
Solbeira, Viana do Bolo
Santo Adrao de Solbeira é unha parroquia do concello de Viana do Bolo na comarca de Viana, na provincia de Ourense. No ano 2007 tiña 73 habitantes, deles 35 eran homes e 38 eran mulleres.
Mr Twin Sister
Os seus membros son a vocalista Andrea Estella, o teclista Dev Gupta, o baixista Gabe D'Amico, o guitarrista e vocalista Eric Cardona e o batería Bryan Ujueta.
J-five
J-five ou Johnny five, nado nos Ánxeles en 1983, é un cantante e rapeiro de música hip hop e rock pertencente ao grupo Dusty White.
Regato de Sanguñedo
O regato de Sanguñedo nace no monte de Bande, por riba dos Casares, e desemboca no regato do Sobradiño preto de Outerio. O curso do rego pasa preto dos lugares dos Casares e Outeiro.
Toponimia
O nome do regato ven dado por nacer e transcorrer exclusivamente pola parroquia homónima. Sanguñedo é un fitotopónimo, vén do nome sanguiño, un arbusto. ''
Heaven Upside Down
Heaven Upside Down é o décimo álbum de estudio da banda estadounidense de metal industrial Marilyn Manson, publicado o 6 de outubro de 2017 a través dos selos Loma Vista Recordings e Caroline International. O disco tiña o título de traballo Say10 e inicialmente ía ser editado o día de San Valentín. Porén, o lanzamento adiouse debido a que Manson non estaba contento coa calidade do disco nesas datas, a banda tiña concertos comprometidos, e o produtor Tyler Bates tiña programados traballos con varias bandas sonoras. Posteriormente adiouse aínda máis debido á morte do pai de Manson, Hugh Warner, que morreu durante a produción do traballo e ao que a banda dedicou o álbum.
Coalloso, Sandiás, Sandiás
Coalloso é un lugar da parroquia de Sandiás, no concello ourensán de Sandiás, na comarca da Limia. Segundo o Instituto Galego de Estatística, no 2010 tiña 38 habitantes (19 homes e 19 mulleres), o que supón que variou o número de habitantes con respecto ao ano 2009 cando tiña 43 habitantes.
Club Balonmano Ademar León
O Club Balonmano Ademar León é un equipo de balonmán da cidade de León, Castela e León (España). Actualmente compite na Liga ASOBAL, competición que gañou na tempada 2000-01.
Dende a tempada 2008-09 o equipo pasou a chamarse Reale Ademar León por motivos de patrocinio coa empresa aseguradora Reale.
O club posúe un equipo filial, o Universidad de León Ademar, que competiu no grupo B da 1ª División Estatal ata a tempada 2009-01, na que conseguiu o ascenso á División de Honra Prata.
Historia
O club foi fundado 1956 e ata 1975 xogou en divisións inferiores a causa das carencias económicas que impedían ao club ascender de categoría. En 1975 ascendeu á 1ª División Estatal.
Na tempada 1995-96 conseguiu un sexto posto que lle permitiu disputar ao ano seguinte por primeira vez na súa historia nunha competición europea, a City Cup. Na tempada 1998-99 chegaron os primeiros títulos ás vitrinas do equipo leonés coa consecución do dobrete (Copa ASOBAL e Recopa de Europa). A súa primeira e ata a data única Liga do club chegou na tempada 2000-01, e na tempada seguinte conseguía tamén a súa única Copa do Rei. Gañou o seu último título na tempada 2008-09, ao conseguír a súa segunda Copa ASOBAL en Barcelona ante o FC Barcelona por 31-25.
Helmo
miniatura|[[Galea (helmo)|galea, helmo dos lexionarios romanos]] miniatura|Helmo alemán dos séculos XII ou XIII Un helmo é un tipo de casco, unha parte da armadura deseñada para protexer a cabeza durante o combate.
Historia
O uso militar de cascos diminuíu despois de 1670 e as armas de fogo remataron co seu uso por soldados a pé despois de 1700, mais na era napoleónica reintroducíronse os cascos de cabalería ornamentados para os cuirassiers e os dragóns nalgúns exércitos que continuaron a ser utilizados polas forzas francesas durante a primeira guerra mundial ata 1915.
A Gran Guerra e o seu maior uso da artillería renovaron a necesidade dos cascos de aceiro, sendo o casco francés Adrian e o casco británico Brodie os primeiros cascos modernos de aceiro empregados no campo de batalla, seguidos da adopción de cascos similares de aceiro, como o Stahlhelm,  polas outras nacións en guerra. Tales cascos ofrecían protección á cabeza contra a metralla.
Os militares actuais adoitan empregar cascos de alta calidade feitos de materiais balísticos como o kevlar e o twaron, que ofrecen unha protección mellorada. Algúns cascos tamén teñen boas calidades de protección non balísticas contra ameazas como as ondas de choque provocadas polas explosións.
Moitos dos cascos de combate actuais adaptáronse aos modernos requirimentos de guerra e actualizáronse con guías STANAG para actuar como plataforma para montar cámaras e envoltorios VAS para a montaxe de lentes de visión nocturna (NVG) e dispositivos de visión nocturna monoculares (NVD).
A comezos do século XX, os cascos de combate a miúdo foron equipados con fundas para ofrecer unha maior camuflaxe. Houbo dous tipos principais de fundas: antes as redes de malla eran moi empregadas, mais a maioría dos cascos modernos empregan fundas de tea de camuflaxe.
A finais do século XX, a partir das décadas de 1970 e 1980, os novos materiais comezaron a substituír o aceiro como o material principal dos cascos de combate, nun esforzo por mellorar o peso, a protección balística e a protección contra as lesións na cabeza causadas por explosións. Esta práctica continuou no século XXI, con máis avances e perfeccionamentos nas fibras empregadas, deseño e forma do casco e maior modularidade. Os primeiros sistemas de cascos deste novo deseño foron o estadounidense PASGT, o español MARTE, o italiano SEPT-2 PLUS e o británico Mk6.
Sandiás, Sandiás, Sandiás
Sandiás é un lugar da parroquia de Sandiás, no concello ourensán de Sandiás, na comarca da Limia. Segundo o Instituto Galego de Estatística, no 2010 tiña 232 habitantes (97 homes e 135 mulleres), o que supón que variou o número de habitantes con respecto ao ano 2009 cando tiña 233 habitantes.
Tabazoa de Hedroso, Viana do Bolo
Santa María de Tabazoa de Hedroso é unha parroquia do concello de Viana do Bolo na comarca de Viana, na provincia de Ourense. No ano 2007 tiña 26 habitantes, deles 13 eran homes e 13 eran mulleres.
Vladimir Smirnov
Vladimir Viktorovitch Smirnov, nado en Rubizhne (Ucraína) o 20 de maio de 1954 e finado en Roma o 27 de xullo de 1982, foi un tirador de esgrima soviético especialista en florete, gañador de tres medallas olímpicas.
Carreira
Practicante de numerosos deportes, axiña os seus mestres decatáronse do potencial de Smirnov para a esgrima. Posto baixo a dirección do mestre de armas Victor Bykov en 1977 logrou o seu primeiro título nacional. Dous anos máis tarde, convértese en campión do mundo por equipos. Nos Xogos Olímpicos de 1980 de Moscova gañou o ouro en florete individual, a prata en florete por equipos e o bronce en espada por equipos. Reforzando o seu dominio obtendo a medalla de ouro no Campionato do Mundo de Esgrima o ano seguinte en florete individual e por equipos.
Morte
Smirnov chegaba como o favorito aos Campionatos do Mundo de Esgrima de 1982 en Roma. O 19 de xullo a URSS enfrontábase á RFA en cuartos de final de florete por equipos. Smirnov estaba en combate contra o campión alemán Matthias Behr cando no decurso dun asalto a consecuencia dun contacto a folla do florete de Behr partiu e o anaco desprendido foi dar á máscara de Smirnov, atravesándoa e penetrando no ollo esquerdo e chegando ao cerebro. En coma os equipos de urxencias evacuárono da pista. A competición reanudouse a petición das autoridades deportivas soviéticas que furtan os seus compañeiros de equipo o estado real de Smirnov. O equipo dirixido por Alexandr Romankov proclamouse campión do mundo. Smirnov morreu días despois no Hospital Gemelli de Roma.
Como consecuencia do accidente, a FIE desenvolveu normas de seguridade aínda máis severas para a seguridade dos tiradores, como a adopción de novas aliaxes para a confección das follas, o reforzamento das máscaras coa adopción do kevlar como material de base para a confección dos equipamento, así como o recurso ao Control por corrente de Foucault para o control das follas.
Sea When Absent
Sea When Absent é o cuarto álbum da banda estadounidense de shoegazing A Sunny Day in Glasgow, publicado o 24 de xuño de 2014 a través do selo Lefse Records.
O disco foi situado no posto 44 da lista dos 50 mellores álbums de 2014 da publicación Pitchfork Media.
Ciutadans de Catalunya
miniatura|dereita|220px|Acto de Ciutadans de Cataluña en Madrid: [[Rosa Díez, Albert Boadella e Fernando Savater]] A asociación Ciutadans de Catalunya (Cidadáns de Cataluña en galego) é unha plataforma cívica e cultural impulsada por un grupo de intelectuais cataláns opostos ao nacionalismo catalán, que consideraban que as súas posicións non nacionalistas non estaban representadas politicamente en Cataluña. Deu orixe ao partido político español Ciutadans-Partido de la Ciudadanía. A asociación tomou o nome de Ciutandans de Catalunya a partir da famosa frase de Josep Tarradellas: "Ciutadans de Catalunya, ja soc aquí" (en galego "Cidadáns de Cataluña, xa estou aquí"), que utilizou na súa primeira intervención pública tras volver do exilio para referirse a todos os cidadáns de Cataluña, máis aló de que fosen orixinarios de Cataluña ou de fóra, no canto de unicamente aos orixinarios de Cataluña (cataláns).
Entre os seus fundadores estiveron quince intelectuais e profesionais locais (a maioría, xornalistas, editores, escritores ou profesores universitarios); estes quince eran o escritor Félix de Azúa, o dramaturgo e actor Albert Boadella, o catedrático de Dereito Constitucional Francesc de Carreras, o xornalista Arcadi Espada, a escritora Teresa Giménez Barbat, a poeta e ensayista Ana Nuño, o profesor de Economía, Ética e Ciencias Sociais Félix Ovejero, o antropólogo Félix Pérez Romero, o xornalista e profesor de xornalismo Xavier Pericay, o escritor e crítico literario Ponç Puigdevall, o profesor de Economía e Empresa José Vicente Rodríguez Mora, o filólogo e profesor universitario Ferran Toutain, o falecido escritor Carlos Trías, o xornalista e poeta Iván Tubau e o escritor Horacio Vázquez-Rial.
Convén non confundir a asociación Ciutadans de Catalunya co partido Cidadáns-Partido da Cidadanía, pese á similitude do seu nome e que un teña a orixe no outro; un é unha asociación cultural e o outro é un partido político. miniatura|dereita|220px|Teresa Giménez Barbat, presidenta da asociación
Historia
O 7 de xuño de 2005 a asociación Ciutadans de Catalunya deu a coñecer na prensa un Primeiro Manifesto titulado «Pola creación dun novo partido político en Cataluña», cuxo obxectivo era tomar o pulso do desexo da cidadanía de atopar un novo partido político mediante a presentación de devandito manifesto por toda Cataluña.
Neste manifesto chamaban á cidadanía á creación dun novo partido político que se preocupase dos problemas reais da cidadanía, de buscar solucións a estes e esquecese un problema identidario catalán, que consideraban ficticio e trasnoitado, ao cal comprometíanse impulsar. O 21 de xuño do 2005, no Centro de Cultura Contemporánea de Barcelona (CCCB), foi presentado publicamente devandito manifesto con grande éxito, confirmando con iso que non estaban sós no diagnóstico desta necesidade.
O día 4 de marzo de 2006, preséntase o Segundo Manifesto de Ciutadans de Catalunya, no teatro Tivoli de Barcelona. Os principios deste Segundo Manifesto eran: cidadanía, liberdade e igualdade, laicismo, bilingüismo e constitución.
Diagrama de fases
Diagramas Presión-temperatura
miniatura|250px|esquerda|Un diagrama de fases típico. A liña de puntos indica o comportamento anormal da auga. As liñas verdes amosan o [[punto de conxelación e as azuis o de punto de ebulición, e como varían coa presión.]]
Os diagramas de fases máis sinxelos son os diagramas presión-temperatura para unha única substancia, como a auga. Os eixos corresponden á presión e á temperatura. O diagrama de fases amosa, no espazo presión-temperatura, as liñas de equilibrio ou límites de fase entre as tres fases sólido, líquido, e gas.
Ciutadans de Catalunya
Historia
A asociación presentouse en Madrid o 9 de maio de 2006, no teatro Reina Vitoria. A asociación tamén se presentou en Bilbao.
Diagrama de fases
Diagramas Presión-temperatura
As marcas no diagrama de fases indican os puntos onde a enerxía libre non é analítica. Os espazos abertos, onde a enerxía libre é unha función analítica, corresponde ás fases. As fases están separadas por liñas, onde ocorren os cambios de fase, que son os chamados límites de fase.
No diagrama da esquerda, o límite entre as fases líquida e gasosa non continúan indefinidamente. En troques, este remata nun punto do diagrama de fases chamado punto crítico. Isto reflicte o feito de que, a presións e temperaturas moi elevadas, as fases líquida e gasosa vólvense indistinguibles, o que é coñecido como fluído supercrítico. Na auga, o punto crítico está en torno 647 K (374 °C ou 705 °F) e 22.064 MPa.
Ciutadans de Catalunya
Historia
O 16 de setembro de 2006 anunciouse a candidatura de Ciutadans-Partido de la Ciudadanía ás Eleccións Autonómicas de Cataluña. Esta presentación tivo lugar no Palau da Música Catalá.
Diagrama de fases
Diagramas Presión-temperatura
A existencia do punto crítico entre líquido e gas revela unha pequena ambigüidade nas definición de enriba. Cando cambiamos da fase líquida á gasosa, normalmente cruzase o límite de fase, pero é posible escoller un camiño que nunca cruce o límite indo pola dereita do punto crítico. Polo tanto, as fases líquida e gasosa poden mesturarse continuamente unha na outra. Porén, o límite entre as fases líquida e sólida só pode rematar nun punto crítico, deste xeito ámbalas dúas fases teñen o mesmo grupo simétrico.
Ciutadans de Catalunya
Historia
Pola súa banda, o día 28 do mesmo mes, en Asemblea Xeral Extraordinaria da asociación, Teresa Giménez Barbat, membro do grupo impulsor, foi nomeada Presidenta da asociación Ciutadans de Catalunya. O resto da directiva quedou formada por: Ricard Tàsies, secretario; Almudena Semur, tesorera; e Carlota Andreu, vocal.
Diagrama de fases
Diagramas Presión-temperatura
Obsérvese que o límite entre as fases sólida e líquida no diagrama de fases ten pendente positiva para a maioría das substancias. Isto é debido a que a fase sólida ten unha maior densidade que a líquida, así que incrementando a presión tamén aumenta o punto de fusión; a temperatura á cal unha substancia se funde. Nalgúns lugares do diagrama de fases para a auga o límite entre as fases sólida e líquida ten unha pendente negativa (especialmente aquela correspondente á zona de presión standard). Isto reflicte o feito de que o xeo ten menor densidade que a auga, o cal é unha propiedade infrecuente para un material.
Ciutadans de Catalunya
Historia
O 29 de decembro de 2006, en asemblea xeral extraordinaria, e contrario á súa inicial táctica de propiciar o transvasamento de todos os seus membros ao partido, determinouse o cambio estatutario que permite á asociación Ciutadans de Catalunya seguir coa súa actividade. Ese mesmo día anunciouse que Albert Boadella doara integramente o importe do premio outorgado como recoñecemento á súa persoa polo xornal El Mundo a esta asociación, dando así un importante impulso ao proxecto. Por este motivo, en sesión celebrada o 24 de xaneiro de 2007 a Xunta Directiva decidiu nomearlle Socio de Honor.
A ex-eurodiputada socialista e actual portavoz de Unión, Progreso y Democracia Rosa Díez e o filósofo Fernando Savater tamén interviñeron con frecuencia nos seus actos, mostrándolles o seu apoio.
Diagrama de fases
Outras propiedades termodinámicas
miniatura|centro|540 px|Diagrama de fases Temperatura vs. entropía específica para auga/[[Vapor de auga.
Euskolegas
Euskolegas é unha serie de televisión producida por Pausoka para a canle autonómica ETB 2, que estreouna o 11 de maio de 2009. Trátase da continuación do espazo do mesmo nome emitido no programa de humor da mesma canle Vaya semanita entre 2006 e 2008. A serie finalizou a súa segunda tempada o 14 de decembro de 2009, e non renovou por máis tempo debido aos discretos resultados de audiencia desta última, botando o peche cun final aberto.
Diagrama de fases
Outras propiedades termodinámicas
Ademais da temperatura e da presión, outras propiedades termodinámicas poden representarse en diagramas de fases. Coma o volume específico, entalpía específica, ou entropía específica. Por exemplo, gráficas de temperatura vs. entropía específica para compostos sinxelos (T vs. s) para auga/vapor de auga ou para un refrixerante son normalmente usadas para ilustrar ciclos termodinámicos coma o ciclo de Carnot, o ciclo Rankine, ou o ciclo de Refrixeración por compresión de vapor.
Nunha gráfica bidimensional, poden representarse dúas propiedades termodinámicas nos eixes horizontal e vertical. Outras propiedades pódense amosar en incrementos coma unha serie de liñas rectas, curvas ou unha combinación das dúas. Cada unha desas iso-liñas representa un valor constante dunha propiedade termodinámica dada.
Lois, Ribadumia
San Fins de Lois é unha parroquia que se localiza no concello de Ribadumia na comarca do Salnés. Segundo o padrón municipal de 2016 tiña 466 habitantes (237 homes e 229 mulleres), 31 menos ca en 2010 e sete menos ca en 2005. Ten dezaoito entidades de poboación.
Olga Fabello
Olga Fabello García, nada en Ourense en 1973, é unha política galega.
Traxectoria
Diplomouse en Relacións Laborais pola Universidade de Vigo, e profesionalmente traballa no campo da orientación laboral.
En 2014 foi elixida como responsable de UPyD na cidade de Ourense, e en maio de 2015 encabezou a candidatura desta formación ás eleccións municipais pola cidade ourensá, se ben non conseguiu acta de concelleira con menos do 1% dos votos. Uns meses máis tarde volveu encabezar a candidatura de UPyD, desta vez ás eleccións xerais, pola provincia de Ourense.
Miguel Herrán
Traxectoria profesional
Foi descuberto polo actor e director Daniel Guzmán cando realizaba un «casting de beirarrúa», para a película A cambio de nada. Así foi como obtivo o papel de Darío, o cal pouco despois lle fixo gañar o seu primeiro Goya ao mellor actor revelación.
Ao mesmo tempo que se rodaba a película, Miguel estudou un ano no Laboratorio William Layton, o mesmo lugar onde estudou Guzmán, e posteriormente continuou os seus estudos na Central de Cine de Madrid.
Despois do Goya foi galardoado co San Pancracio Actor Revelación no Festival Solidario de Cine Español en Cáceres e en abril recibiu no Festival de Málaga o Premio RTVA á «Proxección do Talento Andaluz».
En 2016 formou parte do elenco de dúas novas películas. Tivo un pequeno papel en El guardián invisible de Fernando González Molina, xunto con Marta Etura e Elvira Mínguez, e outro, algo máis importante, en 1898: Los últimos de Filipinas, dirixida por Salvador Castro e onde comparte escena con actores como Álvaro Cervantes, Patrick Criado, Karra Elejalde, Luís Tosar. Ademais, participou como protagonista nunha curtametraxe para un anuncio de Bollywood.
En 2017 Atresmedia estreou a serie La casa de papel, onde Miguel interpretou a Río e compartiu repartición con Álvaro Morte, Úrsula Corberó, Pedro Alonso, Alba Flores e Paco Tous, entre outros.
A principios de 2018 Netflix anunciou que Miguel Herrán formaría parte de Élite, a súa segunda serie orixinal en España tras Las chicas del cable. Ademais, esta mesma plataforma anunciou no evento See What's Next, celebrado en Roma a mediados de abril, a produción dunha nova tempada de La casa de papel na que o actor seguiría dando vida ao seu personaxe.
En 2019 estreouse en Netflix a terceira parte de La casa de papel e a segunda tempada de Elite, na que só aparece nun episodio, xa que é incompatible combinar a rodaxe de ambas as series.
En setembro de 2019 comeza a rodar Hasta el cielo, un suspense de roubo dirixido por Daniel Calparsoro e cun guión de Jorge Guerricaechevarría no que dá vida a Ángel, un mozo que se une a unha banda de ladróns que ten en xaque a toda a comunidade, Policía de Madrid. Nesta longametraxe, estreada o 18 de decembro de 2020, tamén participan Luis Tosar (Rogelio), Carolina Yuste (Estrella) e Asia Ortega (Sole).
O 3 de abril de 2020 estreouse a cuarta tempada de La casa de papel. En agosto de 2020 rodouse a quinta tempada da serie, que se informou como a última.
En agosto de 2021 comeza a rodaxe Modelo 77, un filme dirixido por Alberto Rodríguez e no que protagoniza xunto a Javier Gutiérrez. O filme trasládase ao Cárcere Modelo de Barcelona en 1977 no que Herrán interpretará a un mozo contador que malversau e pide que cumpra penas de entre 10 e 20 anos. Para conseguir un indulto por este castigo desproporcionado, o mozo únese a un grupo de presos que se organizan para reclamar unha amnistía. La película estará dispoñible nas salas de España a partir do 23 de setembro de 2022.
O 1 de abril de 2022 estréase Canallas, un filme dirixido por Daniel Guzmán, no que participa Herrán.
En xullo de 2022 comeza a rodar Los Farad. Unha serie orixinal de Amazon Prime Video na que interpretará a Oskar, un mozo que se verá implicado nunha trama de tráfico de armas en Marbella nos anos 80. A serie, dirixida por Mariano Barroso, tamén contará coa participación de Susana Abaitua, que dará vida a Sara Farad.
Vida persoal
Desde 2016, mantén unha relación coa actriz española Úrsula Corberó, a quen coñeceu na serie de televisión La casa de papel. Desde 2022 viven xuntos en Madrid.
Club Deportivo Castro
Historia
dereita|miniatura|Campo de fútbol Arturo Pereiro.
Fundado no 1980 en Castro de Rei, na tempada 2015-2016 ascendeu á terceira división con Iván Lamas como adestrador. Nesta categoría na que duraría un ano (2016-2017) acadando o descenso no posto 17°, non podendo manterse na Preferente por moito dous anos máis tarde na tempada 2018-2019 outro descenso chegaría ós castrexos acadando o penúltimo posto da clasificación.
Durante o desenlace da Covid-19, os chairegos recuperarían a forma despois de atallar o impacto do descenso, despois do descanso da tempada 2020-2021 para toda a Primeira Galicia, exactamente na tempada 2021-2022 con Juan Peón coma adestrador o CD Castro aínda coa reestruturación da Primeira Galicia remataría líder do Grupo 3 do subgrupo B máis o ascenso á Preferente escaparía das súas mans quedando terceiros no grupo de ascenso por detrás da SD Pol e o Portomarín CF.
Tempada 2011 da NFL
A tempada 2011 da NFL foi a 92ª edición da National Football League. A liga regular comezou o 8 de setembro de 2011 e rematou o 1 de xaneiro de 2012. Os playoffs comezaron o 7 de xaneiro de 2012 e remataron o 5 de febreiro de 2012 coa Super Bowl XLVI, que nesta ocasión tivo lugar no Lucas Oil Stadium de Indianápolis.
Club Deportivo Castro
Historia
Na tempada 2022-2023 da Primeira Galicia o CD Castro volveu á Preferente Galicia e acadou 80 puntos (7 puntos sobre segundo clasificado, a SD Chantada) dominando o subgrupo de Lugo baixo a dirección de Rafa Casanova dende a xornada 18. Coa derrota do Atlético Escairón, segundo na xornada 33 da competición, acadaron o ascenso de forma matemática.
Tempada 2011 da NFL
Tempada regular
Os vixentes campións, Green Bay Packers, acadaron o mellor rexistro de vitorias durante a tempada regular, con 15 encontros gañados e só 1 perdido. Por contra, é salientable a mala tempada regular que fixeron os Indianapolis Colts por mor da lesión da súa estrela, o quarterback Peyton Manning, precisamente o ano no que a Super Bowl terá lugar no Lucas Oil Stadium, fogar dos Colts.
Como decote, 6 equipos da cada conferencia acadaron o seu pase para os playoffs: os 4 líderes de división mais os restantes 2 mellores equipos de cada conferencia.
Playoffs
Os New England Patriots acadaron o seu posto na Super Bowl deixando polo camiño ós Denver Broncos e ós Baltimore Ravens. Os New York Giants acadaron o seu posta na Super Bowl deixando polo camiño ós Atlanta Falcons, ós Green Bay Packers e ós San Francisco 49ers. Deste xeito, houbo unha repetición da Super Bowl da tempada 2006-07 entre New England Patriots e New York Giants, saíndo coma vencedores da Super Bowl XLVI os New York Giants.
Raúl Anganuzzi
Raúl Anganuzzi, nado o 20 de xullo de 1906 e do que se descoñece a data do pasamento, foi un tirador de esgrima arxentino, gañador dunha medalla olímpica.
Tabazoa de Umoso, Viana do Bolo
San Sebastián de Tabazoa de Umoso é unha parroquia do concello de Viana do Bolo na comarca de Viana, na provincia de Ourense. No ano 2007 tiña 31 habitantes, deles 20 eran homes e 11 eran mulleres.
O Carballo do Pazo, Beade, Vigo
O Carballo do Pazo é un lugar da parroquia de Beade, no concello pontevedrés de Vigo, na comarca homónima. Segundo o Instituto Galego de Estatística, en 2019 tiña 646 habitantes (312 homes e 334 mulleres).
Barthélémy Kotchy
Barthélémy Kotchy/ Barthélémy Kotchy-N'Guessan, nado en Grand-Bassam en 1934, un escritor e político de Costa do Marfil.
Foi membro fundador da Front Populaire Ivoirien e é desde 2008 presidente da Academia das Ciencias, as Artes, as culturas de África e as diásporas africanas. . Escribe en lingua francesa.
Tatuaxe
miniatura|dereita|Tatuaxes con motivos da Wikipedia. miniatura|dereita|Tatuaxe nas costas. Unha tatuaxe é unha modificación da cor da pel, creando un debuxo, figura ou texto realizados con tinta ou algún outro pigmento baixo a epiderme dun humano ou animal.
Historia
As tatuaxes foron unha práctica eurasiática en tempos neolíticos, encontrándose incluso nalgunhas momias cunha antigüidade de ata 7.000 anos.
Algunhas culturas tribais creaban as tatuaxes cortando a pel e untando a ferida con tinta, cinza ou outro material, ou ben punzando a pel con ósos de animais.
Os europeos redescubriron a tatuaxe durante a exploración do Pacífico meridional nos anos 1770. Os mariñeiros tomáronos coma un símbolo identificativo na cultura europea tras a primeira guerra mundial.
Dende hai varias décadas a tatuaxe gañou sona como forma artística. Moitas galerías da arte contemporánea expoñen fotos e deseños de tatuaxes. Son moitas as competicións e exposicións a nivel mundial que se desenvolven todos os anos, como a convención internacional da tatuaxe de Londres. Os deseños da tatuaxe producidos en masa que se venden aos tatuadores e estudios de tatuaxe coñécense co termo inglés "flash".
Termo
A palabra tatuaxe é orixinaria da palabra inglesa "tattoo", que a súa vez provén do termo samoano "tátau", que siginifica marcar ou golpear dúas veces (referíndose este último ao método tradicional de aplicar os deseños ou modelos). Os mariñeiros que viaxando polo Pacífico encontraron aos samoanos, e os que quedaron fascinados polas súas tatuaxes, equivocamente traduciron a palabra "tatau" coma tatuaxe. En xaponés a palabra usada para os deseños tradicionais ou aqueles deseños que son aplicados usando métodos tradicionais é "irezumi" (inxección de tinta), mentres que "tattoo" se usa para deseños de orixe no xaponés. En galego, os entusiastas da tatuaxe poden referirse a estes como "tattoos", ou o termo castelanizado de "tatu", aínda que ningún destes dous termos están recollidos no Dicionario da Real Academia Galega.
Utilidade
miniatura|dereita|178px|Tatuaxe dun preso de [[Auschwitz-Birkenau|Auschwitz.]] A utilidade das tatuaxes é diversa: identificación, cosmética, relixión e feiticería son os exemplos máis comúns. En ocasións, fíxose un mal uso da tatuaxe, como no caso do sistema de identificación dos xudeus nos campos de concentración durante a segunda guerra mundial.
Algúns animais tamén son tatuados en ocasións, normalmente por razóns identificativas. No caso dos animais domésticos, pode ser unha marca de propiedade. No caso dos animais para carne de consumo, acostuma ser por razóns sanitarias, ademais de identificativas.
Tatuaxes naturais
Segundo George Orwell, os mineiros que traballan o carbón presentaban tatuaxes características debidos ao po de carbón que penetraba nas feridas. De forma semellante, unha tatuaxe traumática prodúcese cando unha substancia, como o asfalto, pólvora, amálgama de prata...etc, se introduce baixo a pel e esta cicatriza deixando estas substancias dentro dela. Estas son particularmente difíciles de eliminar debido a que tenden a afondar polas diferentes capas da pel.
Tatuaxes de henna
Estas tatuaxes son orixinarias de países como a India e países árabes, onde a tradición di que unhas noitas antes da voda, a noiva e as súas amigas reúnense para facerse estas tatuaxes nas mans e nos pés. A súa durabilidade depende da calidade da henna, sendo normalmente de dúas semanas, con perda de cor progresiva.
Bruce Pavitt
Bruce Pavitt, nado en Chicago o 7 de marzo de 1959, é o fundador do selo discográfico de Seattle Sub Pop, coñecido por ser unha figura clave na popularización do movemento grunge.
Traxectoria
Pavitt comezou un fanzine titulado Subterranean Pop en Olympia en 1979 que trataba sobre bandas de rock independentes dos Estados Unidos. A través do fanzine foron editados tres casetes recompilatorios. En 1986 Pavitt mudouse a Seattle e editou o primeiro LP da Sub Pop (o -terranean do nome fora quitado tempo atrás): o Sub Pop 100. O EP de Green River Dry As a Bone seguiuno en 1987.
Pavitt coñeceu a Jonathan Poneman en 1986, cando este convidouno a unha entrevista na emisora KCMU coa intención de promocionar o Sub Pop 100. En 1987 Kim Thayil, que coñecía a Poneman dende mediados dos 70 ao asistir ao mesmo instituto, de Soundgarden suxeriu que unisen as súas forzas, ePoneman incorporouse ao selo coma co-director. En agradecemento Sub Pop editou o EP de Soundgarden Screaming Life.
Biblioteca Nacional Central de Florencia
300px|miniatura miniatura|Cúpula da tribuna. A Biblioteca Nacional Central de Florencia (en italiano Biblioteca Nazionale Centrale dei Firenze) é unha biblioteca pública nacional e unha das dúas bibliotecas centrais de Italia, xunto coa Biblioteca Nacional Central de Roma. Atópase en Florencia.
Historia
A biblioteca foi fundada en 1714 cando Antonio Magliabecchi, un famoso erudito italiano, legou a súa colección completa de libros, que comprende aproximadamente 30.000 volumes, á cidade de Florencia. Dende 1743 requírese que unha copia de cada obra publicada na Toscana sexa cedida á biblioteca. Orixinalmente coñecida como a Magliabechiana, a biblioteca abriuse ao público en 1747. As súas propiedades combínanse coas da Biblioteca Palatina, en 1861, e en 1885, a biblioteca foi rebautizada como Biblioteca Nacional Central de Florencia, ou BNCF. Desde 1870, a biblioteca recolleu as copias de todas as publicacións italianas.
Desde 1935, as coleccións están aloxadas nun edificio deseñado por César Bazzaniu e Vincenzo Mazzei, situado ó longo do río Arno de Santa Cruz. Antes disto, atopábanse en varias salas da Galería dos Uffizi.
O Sistema Nacional de Bibliotecas (SBN), situado no BNCF, é responsable da automatización dos servizos de biblioteca e da indexación das explotacións nacionais.
O seu fondo bibliográfico consta de máis de cinco millóns de volumes, entre manuscritos, incunables, mapas xeográficos, partituras musicais e documentos autógrafos.
Lamentablemente, unha gran inundación do río Arno en 1966 danou case un terzo dos fondos da biblioteca, en especial, as súas publicacións periódicas e coleccións Magliabechi e Palatino. O Centro de Restauración estableceuse posteriormente, ó que se atribúe a recuperación de moitos obxectos de valor incalculable. Con todo, aínda queda moito traballo por facer, e algúns artigos perdéronse definitivamente.
Lucian Msamati
Lucian Gabriel Wiina Msamati, máis coñecido Lucian Msamati, nado o 5 de marzo de 1976 no Reino Unido, é un actor de televisión, cinema e teatro británico-cimbabuense.
Estereocilio
Son longas proxeccións con forma de apéndices, que carecen de mobilidade. Aínda que se parecen a cilios no seu aspecto e nome, non teñen nada que ver con eles, e están máis relacionadas cos microvilli na súa estrutura interna, función, e falta de movemento, polo que son ás veces considerados como unha variante destes. No seu interior teñen un esqueleto de microfilamentos de actina igual ca os microvilli e carecen da tubulina típica dos cilios.
Ollados con microscopio óptico son semellantes ao penacho dun pincel, xa que están ramificados e non son todos da mesma lonxitude. Os do epitelio cilíndrico pseudoestratificado do conduto do epidídimo penetran varios microns na luz do conduto, teñen aspecto de microvilli moi longos e flexibles e de maior diámetro na base, que se entrelazan con outros nas puntas.
Encóntranse no epitelio do epidídimo, onde levan a cabo a función de segregar un líquido chamado licor epididimario, que é un compoñente do seme; e nalgúns tecidos sensoriais, como os mecanorreceptores do son e o equilibrio do oído interno, nos cales ten lugar unha transdución mecanoeléctrica, xa que a flexión do estereocilio provoca a apertura ou peche de canais iónicos do estereocilio, creando un potencial eléctrico na célula.
Vicki Baum
Vicki Baum, nada en Viena o 24 de xaneiro de 1888 e finada en Hollywood o 29 de agosto de 1960, foi unha escritora austríaca nacionalizada norteamericana en 1938.
Traxectoria
Naceu en Viena no seo dunha familia xudía, estudou no Conservatorio de Viena e traballou durante tres anos nunha orquestra de Alemaña tocando a arpa. Máis tarde traballou como xornalista para a revista Berliner Illustrierte Zeitung. Durante a primeira guerra mundial traballou durante un tempo como enfermeira, casou dúas veces, primeiro en 1914 cun xornalista austríaco que a introduciu no mundo cultural vienés e despois co director de orquestra Richard Lert. Dende 1931 residiu nos Estados Unidos e as súas obras prohibíronse na Alemaña nazi.
Baum comezou a escribir durante a adolescencia, pero non publicou o seu primeiro libro, Frühe Schatten ata 1920. A súa novela máis famosa é Menschen im Hotel (1929) da que se fixo unha adaptación cinematográfica en 1932, Grand Hotel que gañou o Óscar ó mellor filme. Escribiu máis de 50 novelas, e cando menos 10 adaptáronse para filmes de Hollywood. A partir de The Ship and The Shore (1941) escribiu as súas novelas en inglés. As súas memorias apareceron postumamente, en 1962 co título de Es war alles ganz anders.
Capítulo 0
Capítulo 0 é unha serie española de humor estreada o 11 de setembro de 2018 en #0 e creada e protagonizada principalmente por Ernesto Sevilla e Joaquín Reyes. A serie é unha antoloxía onde, en cada capítulo se parodian diferentes series nacionais e internacionais.
En marzo de 2019, Movistar+ anunciou que a serie renovou por unha segunda tempada. Máis tarde, anunciouse que o 5 de novembro se estrearía devandita tempada.
Gabriel Aragón
Gabriel Aragón Bermúdez, máis coñecido como Gaby, nado en Madrid o 3 de xullo de 1920 e finado na mesma cidade o 10 de xaneiro de 1995, foi un pallaso e saxofonista español, membro do trío Gaby, Fofó e Miliki.
Biografía
En 1946 emigrou a América cos seus irmáns, e alí triunfou na televisión, primeiro en Cuba e a partir de 1970 na Arxentina.
En 1972 os tres irmáns regresan a España e en 1973 estréase o seu programa en Televisión Española El Gran Circo de TVE, que se mantén en pantalla ata 1983 conseguindo un enorme éxito.
Logo da retirada do programa, Miliki saíu do grupo e Gabriel Aragón continuou actuando cos seus sobriños Fofito e Rody ata 1985. Máis adiante formou con seis dos seus dez fillos o Grupo de pallasos Os Gabytos, cos que seguiu traballando entre 1987 e 1993, a menos dun ano do seu falecemento.
Carácter do personaxe
No trío de pallasos, Gaby representaba o personaxe do Clown, fronte aos seus irmáns Fofó e Miliki, augusto e contraugusto respectivamente. Asumía pois o papel do "listo" do grupo, que con todo sempre terminaba escaldado coas bromas dos seus compañeiros. Vestido sempre con impecable levita negra, o seu personaxe, intérprete de saxofón, adoptaba un aire serio e pretendía adoptar o rol de líder do grupo, sempre con catastróficos resultados.
Premios
Gabriel Aragón recibiu, xunto aos seus irmáns, o Premio TP de Ouro de 1974 ao Personaxe máis popular da televisión e en 1995, a título póstumo, o TP de Ouro pola súa traxectoria artística.
Dai 2 Seichouki
Dai 2 Seichouki (第②成長記) é o segundo álbum do grupo xaponés de J-Pop chamado Berryz Kobo, lanzado ó mercado o 15 de novembro do ano 2005 baixo o selo Piccolo Town e producido por Tsunku. O álbum, que inclúe os singles "Happiness ~Kofuku Kangei!~", "Koi no Jubaku", "Special Generation", "Nanchuu Koi wo Yatteruu You Know?" e "21ji Made no Cinderella", é o último de Berryz Koubou onde participa Maiha Ishimura (quen deixou o grupo para concentrarse nos seus estudos), aínda que non aparece nin nos créditos do disco nin ningunha das imaxes do mesmo. Este álbum é o primeiro lanzamento dunha triloxía non oficial, onde cada lanzamento se separa do anterior por unhas poucas semanas, rematando a mesmo co final do segundo ano de existencia do grupo.
As Achas, As Achas, A Cañiza
As Achas é un lugar da parroquia das Achas, no concello pontevedrés da Cañiza na comarca da Paradanta. Segundo o Instituto Galego de Estatística, en 2021 tiña 34 habitantes, dos cales 16 eran homes e 18 eran mulleres.
Mesénquima
O tecido mesenquimal procede das tres capas embrionarias: ectoderma, endoderma e mesoderma, polo que o termo non ten unha relación exacta coa capa embrionaria de orixe. A maior parte procede do mesoderma, especificamente do mesoderma paraaxial e da lámina lateral. Tamén procede en parte da ectoderma, concretamente da crista neural e as placodas ectodérmicas. Finalmente, tecidos derivados do endoderma poden sufrir transformacións durante a morfoxénese, que dan lugar a células de tipo mesenquimal e epitelial (transformación anepitelial-mesenquimal e mesenquimal-epitelial).
As células neoplásicas do adulto derivadas do ectoderma ou endoderma mudan as súas características epiteliais e adoptan unha aparencia mesenquimática cando migran ao tecido conectivo.
Funcións do tecido mesenquimal
As principais funcións dos tecidos derivados do mesénquima son:
Ectomesénquima
Denomínase ectomesénquima aos tecidos mesenquimáticos derivados do ectoderma, concretamente da crista neural. O tipo celular do ectomesénquima ten propiedades semellantes ao do resto do mesénquima. Está implicado na formación de tecidos duros e brandos da cabeza e pescozo, como ósos, músculos, dentes e os arcos branquiais.
Enfermidades do tecido mesenquimal
Describíronse varias patoloxías debidas a alteracións no tecidos mesenquimal, tanto hereditarias coma ambientais.
Nas esponxas
Nas esponxas denomínase mesénquima, mesoglea ou mesohilo á substancia xelatinosa situada entre o pinacodermo (capa celular externa) e o coanodermo (capa interna). Parécese a un tecido conectivo con fibras, elementos esqueléticos e células ameboides.
Ribadumia, Ribadumia
Santa Baia de Ribadumia é unha parroquia que se localiza no concello pontevedrés de Ribadumia. Segundo o padrón municipal en 2016 tiña 1667 habitantes (883 mulleres e 784 homes), 127 máis ca en 2010 e 471 máis ca en 2005. Ten dezanove entidades de poboación.
Esta parroquia dálle nome ao concello, se ben a capital municipal sitúase na vila de Barrantes.
Ganesa Macula
Ganesa Macula é un accidente xeolóxico de albedo escuro e de forma circular da lúa Titán do planeta Saturno. O seu nome procede do deus hindú Ganesha.
400px|esquerda|miniatura| Ganesa Macula (un pouco cara abaixo é a esquerda) nunha imaxe de radar tomada pola sonda Cassini, pódese observa-la súa forma circular cunha especie de cráter no centro. Ganesa foi identificado de xeito confuso coma un domo criovolcánico: o resultado dunha mestura de auga e amoníaco que é expulsado dende o centro do domo e esparexéndose para formar un deposito en forma de 'tortilla'. Pero imaxes en 3 dimensións de radar obtidas máis tarde pola sonda Cassini, entre o 26 de outubro do 2004 e o 13 de xaneiro do 2007, parecen desbota-la idea de que se trate dun domo, aínda que non se descarta que sexa de orixe criovolcánico.
Porto
Porto pódese referir a:
As Coutadas, Beade, Vigo
As Coutadas é un lugar da parroquia de Beade, no concello pontevedrés de Vigo, na comarca homónima. Segundo o Instituto Galego de Estatística, en 2019 tiña 633 habitantes (311 homes e 322 mulleres).
Juan Alonso Pérez
Juan Alonso Pérez, nado en Setados (As Neves) o 29 de maio de 1904 e finado en Tenorio (Cerdedo-Cotobade) o 9 de novembro de 1936, foi un mestre e político galego.
Traxectoria
Foi mestre na Ribela (Cangas, Foz) (1927-1930). En 1930 trasladouse a Arbo onde foi mestre durante a República. Tralo golpe de Estado do 18 de xullo de 1936 foi detido e trasladado á illa de San Simón, de onde o sacaron o 9 de novembro de 1936 xunto a outras dez persoas de Arbo e Lalín, para asasinalo na Volta do Couto, na parroquia de Tenorio (Concello de Cotobade). A muller e as fillas emigraron a Río de Xaneiro. En outubro de 1937 foi separado do servizo e baixa do posto de mestre.